GENESIS 1 



Cheldechedechal chomebelel 
a belulechad 

ISera lomuchel a Dios el omeob 
ra belulechad ma bek el tekoi 
el ngara milidiul, ^e a belulechad a 
dimlak a teletelel. E a ilkolk a mil- 
chelchebii ngiil kloul daob, ma 
Reng ra Dios a mlar bebul. ^Misei 
e a Dios a dilu el kmo, "Le borngii 
a Homes", me ngmlomgii a Homes. 
'^Ma lesenge ngiil Homes e ngmlo 
ungil a rengul, me ngileklii a 
Homes ra ilkolk; ^e mengklii a 
Homes el kmo "Llomes," ma il- 
kolk el kmo "Klebesei." E mocha 
kebesengei el mo tutau, itia a mle 
kot el sils. 

^Misei e a Dios a dilu el kmo, 
"Le borngii a milidiul el meleakl 
ra ralm, e bo le meakl el mo erung 
a le ngar ngii" me ngmlo uaisei. 
■^Misei e a Dios a rireHii a mHidiul 
el meleakl ra ralm el ngar cheungel 
ma ralm el ngar bebul; ^e mengklii 
a milidiul el kmo "Eanged." E 
mocha kebesengei el mo tutau, 
itia a mle chongerul sils. 

^Misei e a Dios a dilu el kmo, 
"A ralm el ngar cheungel a eanged 
bo le modak ma beluu bo le 
cholt," me ngmlo uaisei. ^^Me 
ngmilengklii a beluu el kmo "Chu- 
tem," ma ralm a mlo modak e 
mungakl el kmo "Daob." Ma 
lesenge ikal bla Iruul e ngmlo ungU 
a rengul. "Misei e ngdilu el kmo, 
"A beluu bo lomekdubech a bek 
el bedengel a deHomel, el ikel 
outane el deHomel ma outane el 
kerrekar," me ngmlo uaisei. ^^Ma 
beluu a ulemekdubech a bek el 
bedengel a deHomel el outane ma 
ikel ourodech el kerrekar. Ma Dios 
ra lesengei a ikal bla Iruul e ngmlo 
ungil a rengul. ^^E mocha kebe- 
sengei el mo tutau, itiai a mle 
chongedel sils. 



^"^Misei e a Dios a dilu el kmo, 
"Le borngii a Homes ra eanged el 
meleakl ra Homes ra klebesei, el 
olecholt a uchelel a sHs, ma rak, 
ma temel a kelekolt ma kleald; 
^^me bo Idiich el ngara eanged el 
omekHomes ra belulechad", me 
ngmlo uaisei. ^^Misei e a Dios a 
riruul a teblong el mekloul Homes, 
el sils el merreder ra Homes ma 
buil el merreder ra klebesei, e 
dirrek el riruul a btuch. ^'^NgUlecha 
Homes ra eanged el omekHomes el 
mera belulechad, ^^me bo lorreder 
ra Homes ma klebesei, el oleakl ra 
Homes ra ilkolk. E ulemes a ikal 
bla Iruul e mlo ungil a rengul. 
^^E mocha kebesengei el mo tutau, 
itia a mle chongeual sils. 

20Ma Dios a dilu el kmo, "Le 
borngii ra daob ma ralm a bek el 
bedengel chouteliil el bleob, ma 
suebek el charm bo Isebek ra 
milidiul", me ngmlo uaisei. ^^Misei 
e a Dios a ulemeob a mekloul 
charm ra daob, ma rokuU bleke- 
radel louteliil charm ra daob ma 
ralm, ma rokuH bedengel a suebek 
el charm. Ngulemes a ikal bla Iruul 
e mlo ungil a rengul. ^^Me ngule- 
mekngeltengat a blebelel e dilu el 
kmo: "A ngar el charm el ngara 
daob ma ralm bo le bekecheroH e 
bo loksekedii a ngeuaol, ma sue- 
bek el charm bo lobdois." ^^E 
mocha kebesengei el mo tutau, 
itia a mle chongeim el sils. 

^'^Ma Dios a dilu el kmo, "Le 
borngii ra chutem a rokuil bede- 
ngel a turturk el charm ma rokuil 
bedengel a meklou ma mekekerel 
tebelik el charm", me ngmlo uaisei. 
^^Misei e ngriruul a rokuil bede- 
ngel a turturk el charm ma rokuil 
bedengel a charm el meklou ma 
mekekerel tebelik el charm. E 
ulemes a ikal bla Iruul e mlo ungil 
a rengul. 

ra teleteled. Me bo lorreder a 
ngikl ma suebek el charm, ma tur- 
turk el charm, ma rokuil meklou 
ma mekekerel tebelik el charm." 
2'^Mitia Dios a milebii a chad, el 
rirellii a chad el okesiul a Dios. 
Ngmilebii a sechal ma redil, ^^e 
ulemekngeltengat er tir el dilu el 
kmo, "Bo le betok ar ngelekiu, 
mar uldidellel a rsechiu bo le kiei 
er ker me ker ra belulechad e bo 
lorreder er ngii. Ak meskemiu a 
klisiich er chomerreder ra ngikl, 
ma suebek el charm, ma rokuil 
meklou ma mekekerel tebelik el 
charm." ^^Ma Dios a dilu el kmo, 
"Ak meskemiu a bek el blekeradel 
el dellomel ma rokuil bedengel a 
rodech el mo keliu, ^®e ngdi rokuil 
meklou ma mekekerel tebelik el 
charm ma rokuil suebek el charm, 
ak besterir a chemadech el dello- 
mel me ngkelir", me ngmlo uaisei. 
^^Ma Dios ra le ues a ikel bek el 
bla Iruul e ngkmal mlo ungil a 
rengul. E mocha kebesengei el mo 
tutau, itia a mle chongelolem el 
sils. 

Isei e a belulechad ma eanged, 
ma bek el ngara chelsel a mle- 
rekui a urerel. ^E a chongeuid el 
sils e a Dios a mlarukui a urerel, 
me nguUenguU er ngiil sils. ^Ngu- 
lemekngeltengat er chongeuid el 
sils e ileklii el mo ngodech ra bek 
el sils, ele sel sils e a bek el blebelel 
a mlo merek, me ngullenguU. 

"^Tiakid a mle rolel e a belu- 
lechad ma bek el tekoi el ngara 
eanged a ulebeob. 

A Rubak el Dios ra Irellii a 

belulechad ma bek el tekoi el 

ngara eanged, ^e ngdimlak a tal 

dellomel el ngara belulechad ma 

kal tane el mla duubech, ele 

2^E sola e a Dios a dula el kmo, ngdirekak loietii a chuU ma ka 

"Chelechang e bo doruul ra chad; chad loureor era chutem. ^Me 

kede mo rullii el ua ikid loltirakl ngdirekak le borngii a chuU, e 

ngdi ralm a tilobed ra chutem el 
mellekimes ra chutem el rokir. 

''Misei e a Rubak el Dios a ngilai 
a sesel chutem e milebii a chad e 
dilkeuii chomekngar el telil el 
osisebii ra isngel me ngmocha 
omuchel louteliil. 

A sers ra Eden 

®Ma Rubak el Dios a dillemii a 
sers ra Eden el ngar chongos, e 
lilia er ngii ngikal chad el le bilebii. 
^Ngulemekeroul a bek el bedengel 
a kerrekar er ngii el mle klebokel e 
ourodech a ungil rodech. E a 
blngel a sers a mlamgii a kerrekar 
ra klengar, ma kerrekar ra mo 
medengei a ungil ma mekngit. 

^^E a tal omoachel a ulemaoch 
era Eden el mo melekimes er ngiil 
sers; e tia mo obii el mo kleuang 
lomoachel. "A ngklel sel kot el 
omoachel a Pison; e tiaikid sel 
omoachel el meliuekl ra beluu ra 
Ilavila. *^Itia e a le betik a ikel 
kmal bliochel kolt, ma dirrek a 
mekreos el kerrekar el resin ma 
bekerekard el bad el onyx. ^^E a 
ngklel sel ongerul omoachel a 
Gihon; e tia chomaoch el me- 
liuekl ra beluu ra Kus. ^^^E a 
chongedei lomoachel a Tigris, el 
omaoch er chongos ra Asiria. E 
a chongeual omoachel a Jufrates. 

^^Misei e a Rubak el Dios a 
ngiluu ngiil chad el loia ra chelsel a 
sers ra Eden el mo mengedmeklel 
e mengkerengel. ^^E dilu ra chad 
el kmo, "Ngdi subed cho mongang 
a rdechel a rokuil kerrekar el ngara 
chelsel a sers, ^'^e ngdi sel kerrekar 
ra mo medengei a ungil ma mek- 
ngit a diak monga ra rdechel. Ele 
cho mkelii e ko mad." 

^^Misei e a Rubak el Dios a dilu 
el kmo, "Ngdiak lungil ra chad a 
di le ngii el tang. Ak mo ruUii a 
mo chelmengel e ngelseuil." ^^E 



solang e ngilai a sesei ra chutem e 
ulemeob a rokuil charm ma rokuil 
suebek el charm, e ngilai el mera 
chad el bo lolibech a ngklel; ma 
ikel ngakl el bo lomngakl a chad a 
mo ngklel. ^^Ma chad a ulemngakl 
a rokuil turturk el charm, ma sue- 
bek el charm, ma tebelik el charm; 
e ngdi ngii a direkak a mo chel- 
mengel e ngelseuil. 

2iMa Rubak el Dios a mile- 
chiuiuii a chad el kmal Hliit a 
medal e ngiluu a tara chiusel a 
kekengel e lilia tech el tongetengii 
sel mlengai el chiuis. ^sNgnrellii 
a redil er sel mlengai el chiusel a 
kekengel a sechal, e ngoura ngiil 
redil el msa sechal. ^sMisei e a 
sechal a dilu el kmo, 

"Ngkol mocha er ngii a tar 
ngak, 
el chiusel a mlengai ra 
chiusek, ma techel a bede- 
ngel a mlengai ra techel a 
bedengek. 
Ngmo redil a ngklel ele 
ngmlengai ra sechal." 
^^Isei a uchul ma sechal a mecherei 
a demal ma delal e mo obengkel a 
bechil, me bo Ital chelechad. 

2^Me te dul mle meau, e dimlak 
le merur. 

A rebetel a chad ra klengit 

3 A bersoech a tkul mle me- 
llomes a rengul charm el Ru- 
bak el Dios a milebii. Ngiil ber- 
soech a uleker ra redil el kmo, 
"Ngmeral dilu Dios el kmo ngdiak 
mongang a rdechel a ngiidil kerre- 
kar el ngara chelsel a sers?" Me 
ngiil redil a ulenger el kmo, 
2"Ngdi subed a ki mongang a 
ngiidil rodech ra kerrekar el ngara 
sers, ^e ngdi sel kerrekar el ngara 
blngel a diak. A Dios a dilu el kmo 
ngdiak el kiram el menga ra rde- 
chel sel kerrekar, ma dirrek el diak 

ki morutech er ngii; ele Isekum ma 
ki kolii, malechub e a ki rutechii e 
a ki mad." 

"^Ma bersoech a ulenger el kmo, 
"Ngkmal diak le merang, ngdiak 
bo mad. ^A Dios a dmu el uaisei 
ele ngmedengei el kmo sel bo 
mkelii e ko mo mellomes a reng- 
miu, e mo ua ingii el mo medengei 
a ungil ma mekngit." 

^Me ngiil redil ra lesa tial kerre- 
kar el kmal klebokel ma rdechel 
lungil chosenged er ngii, e ngmo- 
cha oureng el kmo ngmeral ungil 
a bo le mellomes a rengud. Meng 
ngiluu a rdechel el menga er ngii 
e sola e milsa bechil meng dirrek 
el mlengang. "^E tia ra le kang e te 
mocha omtab a tekoi, me te 
mocha medengei el kmo te meau; 
me te mocha merasm a Uel a 
kerrekar el fig e olab el melekedek 
er tir. 

^E tial bocha le kebesengei e 
torrenges ra Rubak el Dios el 
meseserechakl ra sers, me tokor e 
merteterir ra deliul a kerrekar. 
^Ngdi Rubak el Dios a uleme- 
kedong ra chad el kmo, "Ke 
ngarker?" ^^Me ngiil chad a ule- 
nger el kmo, "Ak rirengesau el 
ngara sers; mak mlo medakd ma 
kmilertak, ele uchul e ak di 
meau." ^^Ma Dios a uleker el kmo, 
"Ngtecha silbedau el kmo ke di 
meau? Kau ke bekord el mla kolii 
sel rodech el kulengelechel er 
ngii er kau el kmo ngdiak bo 
monga er ngii?" ^^Me ngiil chad a 
ulenger el dilu el kmo, "Ngikal 
redil el bilskak a milskak mak 
killii." 

i^Ma Rubak el Dios chokere ra 
redil el kmo, "Ke mlekerang e 
rullii choua tial tekoi?" Me 



ngulenger el kmo, "A bersoech 
a chilebeldkak mak killii." 

A Dios choltobed ra blals 

I'^Ma Rubak el Dios a dula ra 
bersoech el kmo, 

"Ke medebeakl el kirel tiang; 
el di kau a mo nguu tial 

dellebeakl: 
Chelechal mong e ngdi mo 
merael a delem ra chutem, 
e a chebechab a mo kelem. 
i^E kau ma redil a mo kauketui, 
e ar chad ma bersoech a mo 
kaucherarou. 
Ma chad a mo rukemii a 
bdelum e kau a mo 
mengchii a kotel chochil." 
^^E dula ra redil el kmo, "Ak mo 
omdois a chelebulem ra 
kldiuU er kau 
me ke mo chuarm ra ringel 
cho bo momechell; 
e dirrek el di soam el mo 
obengkel a bechim, 
e ngii a mo merrederem." 
^'^E dilu ra Adam^ el kmo: 

"Kau a ulerrenges ra bechim 
me ke killii sel rodech el 
kulengelechel er ngii er kau 
el kmo ngdiak bo mongang 
er ngii. 
Ngomerellem a uchul ma 

chutem a mo medebeakl. 
Ke mo meringel el oureor ra 
klemengetel a klengar er 
kau, 
el meruul er ngii me ngmo 
omekdubech a ungil a 
ildisel kail el kirem. 
^^Me ngmorngii a tochedulik ma 
ilemuU el kirem, 
e kau a mo mengang a 
dellomel el dingii el 
duubech ra chutem. 



^ ADAM: A blkul a ngakl el Adam el tekoi ra Hibru a kmo sechal 

^^Ke mo kesib e mo meringel el 
oureor el omekdubech a 
dellomel el dimerkmo cho 
mluut el mora chutem el 
ngii Gho mlengai er ngii. 
Ele kau a ulebeob ra chutem, 
me ke Imuut el mo chutem." 
2<>Me ngiil chad a milengklii a 
bechil el Eva,^ ele uchul e ngmlo 
derrir ar bek el chad. 21E a Rubak 
el Dios a merruul a bilel a Adam 
ma bechil ra budel a charm e 
ulemekbail er tir. 

A Adam ma Eva a mlodik 
ra sers ra Eden 

22Ma Rubak el Dios a dula el 
kmo, "Chelechang e a chad a mla 
mo ua ikid ele ngmla mo medengei 
el kmo ng ngera ungil ma ngera 
mekngit. Me ngdiak le kirel el mo 
menga rodech ra kerrekar ra 
klengar, e bol ngar el mo chere- 
char." ^^Misei e a Rubak el Dios a 
ultebedii ra sers ra Eden e ulderchii 
el mo oureor era chutem el lule- 
beob er ngii. 

^'^Ma Dios a uldikii a chad, e 
mlelecha er ongos ra sers ra Eden 
ar kerubim ma tal kmard a ngau er 
ngii el saider el obebelbult el bedul 
a bek el uchul a eolt er ngiil sers, 
el mengkar er tial kerrekar ra 
klengar. 

